מרים גיליס-קרליבך

מרים גיליס-קרליבך (בגרמנית: Miriam Gillis-Carlebach; 1 בפברואר 1922 – 28 בינואר 2020) הייתה פרופסור לחינוך, סוציולוגיה והיסטוריה יהודית באוניברסיטת בר-אילן ועמדה בראש המכון להגות יהודית על-שם יוסף קרליבך, המחלקה לתולדות עם ישראל. היא הייתה מומחית להוראת הקריאה ופרסמה בתחום זה מחקרים.

== ביוגרפיה ==
גיליס-קרליבך נולדה בעיר המבורג שבגרמניה ב-1 בפברואר 1922, במשפחה בת תשעה אחים. אביה, ד"ר יוסף צבי קרליבך היה הרב הראשי של המבורג ואלטונה ובן למשפחת רבנים מפורסמת. לילה לפני ליל הבדולח עלתה לארץ במסגרת עליית הנוער. אחיה הבוגרים, יוליוס, אסתר, יהודית ואווה (חווה) שולמית, היגרו לבריטניה במסגרת הקינדר-טרנספורט. האב, יחד עם אמה של מרים, אלישבע חנה (שרלוטה) לבית פרויס, וארבעת אחיה הצעירים, רותי, נעמי, שרה ושלמה נשלחו למחנה יונגפרנהוף. האב, האם ושלוש האחיות נרצחו בשואה. מבין הנשלחים למחנות, רק אחיה שלמה ניצל ומאוחר יותר היגר לארצות הברית ומשמש כמנהל רוחני בישיבת רבנו חיים ברלין. בן דודה היה העיתונאי הנודע ד"ר עזריאל קרליבך.

בארץ למדה בבית הספר החקלאי בחיפה עד שנת 1943. בשנת 1944 נישאה למשה גיליס, מורה ומנהל כפר נוער. לזוג נולדו ארבעה ילדים. בשנת תשל"ה קיבלה תואר מוסמך במחלקה לחינוך באוניברסיטת בר-אילן (התזה: "משנתו החינוכית של יוסף צבי קרליבך הי"ד: הלכה ומעשה"), ובשנת תשמ"ד-1984 קיבלה תואר דוקטור (הדיסרטציה: "הוראת הקריאה העברית בארץ-ישראל: ניתוח ביקורתי של התפחותה, בעיותיה, שיטותיה והישגיה").
משנת 1992 ועד פטירתה עמדה בראש המכון להגות יהודית על-שם יוסף קרליבך.

בשנת 2008 הוענק לה אות ההצטיינות הגבוה של גרמניה עבור תרומתה רבת השנים לקידום יחסי המדע בין גרמניה לישראל. בשנת 2009 הוענק לה תואר דוקטור לשם כבוד מטעם אוניברסיטת אולדנבורג, בעבור "פעילותה המדעית הפורייה ומפעל חייה המתאפיין בערכיות גבוהה ואמונה עמוקה".

נפטרה ב-28 בינואר 2020, ארבעה ימים לפני יום הולדתה ה-98.

==ספריה==
* הוראה מתקנת, תל אביב: דקל, תשל"ו.
* היבטים חדשים בהוראה מתקנת, תל אביב: דקל, תשל"ח.
* חינוך ואמונה: משנתו החינוכית של הרב יוסף צבי קרליבך, תל אביב: מורשת; דון, תש"מ 1979.
* הוראת הקריאה העברית בארץ-ישראל: ניתוח ביקורתי של התפחותה, בעיותיה, שיטותיה והישגיה, דיסרטציה, אוניברסיטת בר-אילן, תשמ"ד 1984.
* מן ה"חדר" אל המחשב: מאה שנות הוראת קריאה עברית בישראל, רמת גן: אוניברסיטת בר-אילן, תשמ"ז 1987.

ספרים לקריאה, לילדים:
* רגלו של גימל; ציורים: רוברטו קנטקר, תל אביב: דון; מורשת, תש"ם. (29 ע') (הופיע במהדורות נוספות)
* הסוד של המלה הקשה; סִפרה וכתבה: מרים גיליס; אירה: שרה בת-אור, פתח תקווה: לילך הוצאה לאור, 1993. (30 ע')

===עריכה ותרגום===
* יוסף צבי קרליבך, מכתבים מירושלים (1905–1906): ארץ ישראל בראשית המאה בעיני מורה צעיר, משכיל דתי מגרמניה; תרגמה וערכה: מרים גיליס-קרליבך, ירושלים: מכון יוסף קרליבך ('אורה: מפרסומי מכון יוסף קרליבך'), 1996.
* רבי י’ קרליבך, ספר הספרים; תרגום: מיכל ברקן; הערות והבאה לדפוס: מרים גיליס-קרליבך, רמת גן: מכון יוסף קרליבך – אוניברסיטת בר-אילן ('הספרייה היהודית'), תשנ"ט. (הופיע לראשונה באנגלית בשנת 1927, כחוברת מס’ 11 בתוך הסדרה The Jewish Library)
* חנה יפרח, יאנוש קורצ'אק ויוסף קרליבך: משנתם החינוכית; ערכה: מרים גיליס קרליבך, ירושלים: אריאל; מכון יוסף קרליבך ('אורה: מפרסומי מכון יוסף קרליבך'), תשס"א 2001.
* כאור באפלה: עיצוב חיים יהודיים במחנה הריכוז יונגפרנהוף; חקרה וכתבה: מרים גיליס-קרליבך, רמת גן: מכון יוסף קרליבך – אוניברסיטת בר-אילן ('אורה: מפרסומי מכון יוסף קרליבך'), תשס"ב. ("לזכר הרוגי ריגה ויונגפרנהוף")
* ז'אן פיליפ ראמטסמה, העשירים האמיתיים – יומן מגטו לודז’; תרגום: מרים גיליס-קרלבך, רמת גן: מכון יוסף קרליבך – אוניברסיטת בר-אילן ('אורה: מפרסומי מכון יוסף קרליבך'), 2003. ("בארכיון "יד ושם" נמצא עותק של רומן צרפתי מהמאה הי"ט בשם [...] "העשירים האמיתיים" – הערות בשוליים, יומן מגטו לודג' (בין 5 במאי ל-3 באוגוסט 1944). יומן זה נכתב בדפים הריקים ובשולי הספר הנזכר ... הן נערכו ופורסמו על ידי פרופ' ז'אן פיליפ רמטסמה".)
* יוסף קרליבך, שלושת הנביאים הגדולים: ישעיהו, ירמיהו, יחזקאל; בעריכת מרים גיליס-קרליבך, אלון-שבות: תבונות, מכללת יעקב הרצוג ליד ישיבת הר עציון; רמת גן: מכון יוסף קרליבך – אוניברסיטת בר-אילן ('אורה: מפרסומי מכון יוסף קרליבך'), תשע"ב.

<div class="mw-content-ltr">
* הכנסים על שם יוסף קרליבך:
** Miriam Gillis-Carlebach und Wolfgang Grünberg (Hrsg.), "Den Himmel zu pflanzen und die Erde zu gründen" (Jesaja 51, 16). die Joseph-Carlebach-Konferenzen. jüdisches Leben,Erziehung und Wissenschaft, Hamburg: Dölling und Galitz Verlag (Publications of the Joseph Carlebach Institute), 1995. (אנגלית וגרמנית: "לנטע שמים וליסד ארץ": הכנסים על שם יוסף קרליבך: חיים יהודים, חינוך ומדע) (הכנס הראשון נערך באוניברסיטת בר-אילן ב-1992; הכנס השני נערך באוניברסיטת המבורג ב-1993)
** Miriam Gillis-Carlebach und Barbara Vogel (Hrsg.), "Wie ein Einheimischer soll der Fremdling bei euch sein und bringe ihm Liebe entgegen wie dir selbst ..." (3. Mose 19,34). die dritte Joseph Carlebach-Konferenz. Toleranz im Verhältnis von Religion und Gesellschaft, Hamburg: Dölling und Galitz Verlag (Publications of the Joseph Carlebach Institute), 1997. (גרמנית: "...כאזרח מכם יהיה לכם הגר הגר אתכם: ואהבת לו כמוך...": כנס יוסף קרליבך השלישי – סובלנות ביחסים בין דת לחברה) (הכנס נערך באוניברסיטת בר-אילן ב-1996)
** Miriam Gillis-Carlebach und Barbara Vogel (Hrsg.), "... und so zogen sie aus: ein jeder bei seiner Familie und seinem Vaterhaus" (4. Moses 2,34). die Vierte Joseph Carlebach-Konferenz. Familie im Spannungsfeld zwischen Tradition und Moderne, Hamburg: Dölling und Galitz Verlag (Publications of the Joseph Carlebach Institute), 2000. (גרמנית: כנס יוסף קרליבך הרביעי: "וכן נסעו": המשפחה בין ערכי המסורת איש למשפחותיו לבין עידן המודרנה על בית אבותיו) (הכנס נערך בהמבורג ב-2000)
** Miriam Gillis-Carlebach und Wolfgang Grünberg (Hrsg.), "... der den Erniedrigten aufrichtet aus dem Staube und aus dem Elend erhöht den Armen" (Psalm 113, 7). Die Fünfte Joseph Carlebach-Konferenz. unvollendetes Leben zwischen Tragik und Erfüllung, Hamburg: Dölling und Galitz Verlag (Publications of the Joseph Carlebach Institute), 2002. ("מקימי מעפר דל ומאשפתות ירים אביון": כנס יוסף קרליבך החמישי: חיים שנקטעו בין טרגיות להתעלות) (הכנס נערך באוניברסיטת בר-אילן ב-2001)
** Miriam Gillis-Carlebach und Barbara Vogel (Hrsg.), "... die da lehren, werden leuchten wie des Himmels Glanz..." (Daniel 12,3). die sechste Joseph Carlebach-Konferenz. Joseph Carlebach und seine Zeit, Würdigung und Wirkung, München: Dölling und Galitz (Publications of the Joseph Carlebach Institute), 2005.
** Miriam Gillis-Carlebach und Barbara Vogel (Hrsg.), "So spricht der Ewige: --Und die Strassen der Stadt Jerusalem werden voll sein mit Knaben und Mädchen, die in ihren Strassen spielen". die Siebte Joseph Carlebach-Konferenz. Das jüdische Kind zwischen hoffnungsloser Vergangenheit und hoffnungsvoller Zukunft, München: Dölling und Galitz (Publications of the Joseph Carlebach Institute), 2008. (גרמנית: "כה אמר ה’ צבאות: --- ורחובות העיר ירושלים יימלאו ילדים וילדות משחקים ברחובותיה...": כנס יוסף קרליבך השביעי – הילד היהודי בין עבר אבוד לבין עתיד מבטיח)
** Miriam Gillis-Carlebach und Barbara Vogel (Hrsg.), "Mein Täubchen aus dem Felsenspalt, im Hohlhort des Berghanges, lass Dein Antlitz mich schauen, Deine Stimme mir ertönen--" (gemäß Das Hohelied 2,14). Die achte Joseph Carlebach-Konferenz = Becoming visible. Jüdisches Leben in Deutschland seit 1990, München: Dölling und Galitz (Publications of the Joseph Carlebach Institute), 2011. (גרמנית: "יונתי בחגוי הסלע, בסתר המדרגה, הראיני את מראיך, השמיעיני את קולך--" (שיר השירים ב, יד): כנס יוסף קרליבך השמיני: ותחזינה עינינו: חיים יהודיים בגרמניה מאז 1990)
* Memorbuch zum Gedenken an die jüdischen, in der Schoa umgekommenen Schleswig-Holsteiner und Schleswig-Holsteinerinnen / Memorbook, a commemoration to those Jews of Schleswig-Holstein perished in the Shoah / ספר יזכור ליהודי שלזוויג-הולשטיין, קורבנות הגבורה שנספו בשואה; herausgegeben von Miriam Gillis-Carlebach für den Verein jüdischer ehemaliger Schleswig Holsteiner und Schleswig-Holsteinerinnen in Israel, Hamburg: Dölling und Galitz Verlag, 1996. (גרמנית, עם תקצירים באנגלית ובעברית)
</div>

==אילן יוחסין==

==קישורים חיצוניים==

* 
* 
* [http://www.jci.co.il/he מכון יוסף קרליבך]
* נעם ברקן, [http://www.nrg.co.il/online/1/ART1/569/498.html נערים חוקרים את ילדי השואה], nrg מעריב, 16 באפריל 2007

==הערות שוליים==

קטגוריה:נשות חינוך ישראליות
קטגוריה:אנשי חינוך ישראלים
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:חוקרות חינוך ישראליות
קטגוריה:חוקרי חינוך ישראלים
קטגוריה:חוקרי תולדות עם ישראל
קטגוריה:חוקרות תולדות עם ישראל
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:משפחת קרליבך
קטגוריה:נשות העלייה החמישית
קטגוריה:אנשי העלייה החמישית
קטגוריה:סגל אוניברסיטת בר-אילן: תולדות ישראל
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2020
קטגוריה:ישראלים שנפטרו ב-2020